CELEX: 31993D0402
Language: el
Date: 1993-06-10 00:00:00
Title: 93/402/ΕΟΚ: Απόφαση της Επιτροπής της 10ης Ιουνίου 1993 περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχόμενων από ορισμένες χώρες της Νότιας Αμερικής

Avis juridique important

|

31993D0402

93/402/ΕΟΚ: Απόφαση της Επιτροπής της 10ης Ιουνίου 1993 περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχόμενων από ορισμένες χώρες της Νότιας Αμερικής  

Επίσημη Εφημερίδα αριθ. L 179 της 22/07/1993 σ. 0011 - 0022 Φινλανδική ειδική έκδοση: Κεφάλαιο 3 τόμος 51 σ. 0031  Σουηδική ειδική έκδοση: Κεφάλαιο 3 τόμος 51 σ. 0031 

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιουνίου 1993 περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχόμενων από ορισμένες χώρες της Νότιας Αμερικής(93/402/ΕΟΚ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε  τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 14, 15 και 16,  Εκτιμώντας:  ότι οι υγειονομικοί όροι και η κτηνιατρική πιστοποίηση που απαιτούνται κατά την εισαγωγή νωπών κρεάτων προερχόμενων από την Κολομβία, την Παραγουάη, την Ουρουγουάη, τη Βραζιλία, τη Χιλή και την Αργεντινή έχουν θεσπιστεί με τις αποφάσεις της Επιτροπής  85/220/ΕΟΚ (3), 86/191/ΕΟΚ (4), 86/192/ΕΟΚ (5), 86/195/ΕΟΚ (6), 90/58/ΕΟΚ (7) και 92/215/ΕΟΚ (8)- ότι στο πλαίσιο των ενδοκοινοτικών συναλλαγών έχουν θεσπιστεί πολλά υγειονομικά μέτρα ενόψει της εσωτερικής αγοράς- ότι για την υλοποίηση του στόχου αυτού είναι ταυτοχρόνως αναγκαία η προσαρμογή των υγειονομικών όρων που απαιτούνται για τις εισαγωγές  νωπών κρεάτων που προέρχονται από τρίτες χώρες, και ιδίως από χώρες της Νότιας Αμερικής- ότι για την προσαρμογή αυτή πρέπει να ληφθεί υπόψη η κατάσταση που επικρατεί στις διάφορες ενδιαφερόμενες χώρες της Νότιας Αμερικής, και μάλιστα στα διάφορα τμήματα του εδάφους τους, από πλευράς επιδημιών- ότι, δεδομένου ότι η από υγειονομικής πλευράς  κατάσταση σε τμήματα του εδάφους των εν λόγω χωρών είναι η ίδια, κρίνεται αναγκαίο να ληφθεί υπόψη το γεγονός αυτό για τη θέσπιση του νέου συστήματος υγειονομικών εγγυήσεων- ότι, ως εκ τούτου, οι απαιτούμενοι όροι για την εισαγωγή νωπών κρεάτων προερχόμενων από τις διάφορες ως άνω κατηγορίες εδαφών πρέπει να ορίζονται μέσω διαφορετικών υγειονομικών πιστοποιητικών- ότι, για λόγους σαφήνειας και απλοποίησης της κοινοτικής νομοθεσίας, είναι αναγκαία η συγκέντρωση όλων των υγειονομικών όρων που απαιτούνται για την εισαγωγή νωπών κρεάτων που προέρχονται από την Κολομβία, την Παραγουάη, την Ουρουγουάη, τη Βραζιλία, τη  Χιλή και την Αργεντινή και η κατάργηση των αποφάσεων που ισχύουν γι' αυτές τις χώρες- ότι, όσον αφορά τα εντόσθια που προορίζονται για τη διατροφή του ανθρώπου, είναι σκόπιμο να θεσπίζονται αυστηρότεροι υγειονομικοί όροι- ότι, άλλωστε, οι υγειονομικοί όροι που πρόκειται να θεσπιστούν εφαρμόζονται με την επιφύλαξη των υγειονομικών όρων  που έχουν θεσπιστεί με την οδηγία 92/118/ΕΟΚ του Συμβουλίου (9) και την απόφαση 89/18/ΕΟΚ της Επιτροπής (10) σχετικά με τις εισαγωγές νωπών κρεάτων προελεύσεως τρίτων χωρών για σκοπούς άλλους πλην της διατροφής του ανθρώπου- ότι, λαμβάνοντας υπόψη την επιδημιολογική εκδήλωση του αφθώδους πυρετού στα προβατοειδή και αιγοειδή, πρέπει να απαιτούνται ιδιαίτερες εγγυήσεις κατά τις εισαγωγές κρεάτων των ειδών αυτών- ότι το σύνολο του εδάφους της Χιλής και των εδαφών της Αργεντινής που βρίσκονται νοτίως του 42ου παράλληλου είναι απαλλαγμένα από τον αφθώδη πυρετό από δωδεκαμήνου και δεν έχει πραγματοποιηθεί κατά την εν λόγω περίοδο εμβολιασμός κατά της ασθένειας  αυτής- ότι οι κτηνιατρικές αρχές της Κολομβίας, της Παραγουάης, της Ουρουγουάης, της Βραζιλίας, της Χιλής και της Αργεντινής έχουν παράσχει εγγυήσεις ως προς την πανώλη των βοοειδών και τον εξωτικό αφθώδη πυρετό για ορισμένα από τα εδάφη τους, όσον αφορά  κυρίως τη γνωστοποίηση εντός 24 ωρών της εκδήλωσης των εν λόγω νόσων στην Επιτροπή και στα κράτη μέλη ή της εφαρμογής εμβολιασμού κατ' αυτών- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για τους σκοπούς της παρούσας απόφασης νοούνται ως:  α) νωπά κρέατα, τα προϊόντα που ανταποκρίνονται στον ορισμό του άρθρου 2 στοιχείο α) της οδηγίας 64/433/ΕΟΚ του Συμβουλίου (11)- β) νωπά κρέατα χωρίς κόκαλο, τα κρέατα που αναφέρονται στο στοιχείο α) του παρόντος άρθρου καθώς και οι διαφραγματικοί μύες από τους οποίους έχουν αφαιρεθεί, εκτός από τα εντόσθια, το κόκαλο και τα κυριότερα λεμφογάγγλια που είναι ευπρόσιτα- γ) εντόσθια καθαρισμένα,  - οι καρδιές ζώων του βοείου είδους από τις οποίες έχουν αφαιρεθεί τα λεμφογάγγλια, ο συνδετικός ιστός και το προσκολλημένο λίπος,  - τα συκώτια ζώων του βοείου είδους από τα οποία έχουν αφαιρεθεί τα λεμφογάγγλια, ο συνδετικός ιστός και το προσκολλημένο λίπος,  - οι μασητήριοι μύες ζώων του βοείου είδους ολόκληροι και χαραγμένοι σύμφωνα με την παράγραφο 41 σημείο Α του κεφαλαίου VIII του παραρτήματος Ι της οδηγίας 64/433/ΕΟΚ, από τους οποίους έχουν αφαιρεθεί τα λεμφογάγγλια, ο συνδετικός ιστός και το  προσκολλημένο λίπος,  - οι γλώσσες ζώων του βοείου είδους με επιθήλιο, χωρίς κόκαλο, χόνδρο και αμυγδαλές,  - οι πνεύμονες ζώων του βοείου είδους από τους οποίους έχουν αφαιρεθεί η τραχεία, οι μεγάλοι βρόγχοι και τα μεσοπνευμόνια και βρογχικά γάγγλια,  - άλλα εντόσθια του βοείου είδους χωρίς κόκαλο και χόνδρο από τα οποία έχουν αφαιρεθεί τα λεμφογάγγλια, ο συνδετικός ιστός, το προσκολλημένο λίπος και η βλέννα.  Άρθρο 2  1. Τα κράτη μέλη επιτρέπουν, από τα εδάφη που ορίζονται στο παράρτημα Ι, τις εισαγωγές των κατηγοριών νωπών κρεάτων που αναφέρονται στο παράρτημα ΙΙ και πληρούν τις εγγυήσεις που προβλέπονται από το υγειονομικό πιστοποιητικό, το οποίο  καταρτίζεται σύμφωνα με το παράρτημα ΙΙΙ. Το πιστοποιητικό αυτό περιλαμβάνει ένα γενικό υγειονομικό πιστοποιητικό που καταρτίζεται σύμφωνα με το παράρτημα ΙΙΙ μέρος 1 και ένα από τα ειδικά υγειονομικά πιστοποιητικά που καταρτίζονται σύμφωνα με το μέρος  2 του εν λόγω παραρτήματος.  2. Όσον αφορά τις εισαγωγές των εντοσθίων που αναφέρονται στο άρθρο 1 στοιχείο γ) και προορίζονται για την παρασκευή ζωοτροφών για τα οικόσιτα ζώα, τα κράτη μέλη μεριμνούν για την τήρηση,  - των διατάξεων που ορίζονται στην παράγραφο 1,  - των απαιτήσεων που προβλέπονται στην οδηγία 92/118/ΕΟΚ,  - των απαιτήσεων που προβλέπονται στην απόφαση 89/18/ΕΟΚ.  Μετά την άφιξη στην Κοινότητα και κατά τη διάρκεια της παρασκευής, η πρώτη ύλη πρέπει να αποστειρώνεται έτσι ώστε να επιτυγχάνεται ελάχιστη τιμή Fc ίση με 3, ερμητικά κλεισμένο δοχείο. Το τελικό προϊόν πρέπει να υποβάλλεται σε κτηνιατρικό έλεγχο που να  εγγυάται ότι πράγματι επιτεύχθηκε η τιμή αυτή.  Άρθρο 3  1. Τα κράτη μέλη επιτρέπουν την εισαγωγή των εντοσθίων που ορίζονται στο άρθρο 1 στοιχείο γ) και πορορίζονται για την παρασκευή θερμικώς επεξεργασθέντων προϊόντων με βάση το κρέας- τα εντόσθια αυτά πρέπει να πληρούν τις εγγυήσεις που  προβλέπονται στο υγειονομικό πιστοποιητικό, το οποίο καταρτίζεται σύμφωνα με το παράρτημα ΙΙΙ, και περιλαμβάνει ένα γενικό υγειονομικό πιστοποιητικό που καταρτίζεται σύμφωνα με το παράρτημα ΙΙΙ μέρος 1 και ένα από τα ειδικά υγειονομικά πιστοποιητικά που  καταρτίζονται σύμφωνα με το μέρος 2 του εν λόγω παραρτήματος.  2. Η άδεια αυτή χορηγείται μόνο σε μονάδες που έχουν εγκριθεί από τα κράτη μέλη ειδικά γι' αυτό το σκοπό. Προς τούτο, τα κράτη μέλη ενημερώνουν αμέσως την Επιτροπή ως προς την έγκριση και τους όρους υπό τους οποίους αυτή έχει χορηγηθεί σε τέτοιου είδους  μονάδες.  3. Σε κάθε περίπτωση, η άδεια χορηγείται μόνο σε μεταποιητική μονάδα που έχει εγκριθεί από τις αρμόδιες εθνικές αρχές και βρίσκεται υπό διαρκή κτηνιατρικό έλεγχο, και εφόσον διασφαλίζεται ότι η πρώτη ύλη προορίζεται για την προβλεπόμενη χρήση, χωρίς  κίνδυνο να έλθει σε επαφή με προϊόν που δεν έχει αποστειρωθεί, και ότι δεν πρόκειται να εξαχθεί από τη μονάδα χωρίς να έχει μεταποιηθεί, εκτός αν υπάρξει ανάγκη να μεταφερθεί σε μονάδα αχρήστευσης σφαγίων υπό τον έλεγχο επίσημου κτηνιάτρου. Κατά την  εισαγωγή πρέπει να τηρούνται οι ακόλουθες ελάχιστες προϋποθέσεις:  α) από τη στιγμή της αποστολής προς το έδαφος της Κοινότητας, η πρώτη ύλη πρέπει να τοποθετείται μέσα σε εμπορευματοκιβώτια στεγανά και σφραγισμένα- τα χαρτοκιβώτια, τα εμπορευματοκιβώτια και τα συνοδευτικά έγγραφα πρέπει να φέρουν την ένδειξη:  "Χρησιμοποιείται αποκλειστικά για την παρασκευή προϊόντων με βάση το κρέας τα οποία έχουν υποβληθεί σε θερμική επεξεργασία". Το όνομα και η διεύθυνση της μεταποιητικής μονάδας προορισμού πρέπει να σημειώνονται στο εμπορευματοκιβώτιο καθώς και στα  συνοδευτικά έγγραφα- β) οι εισαγωγείς ή οι αντιπρόσωποί τους οφείλουν να ανακοινώνουν, με τηλεπικοινωνία ή με οποιοδήποτε άλλο μέσο διαβιβάσεως στοιχείων, τουλάχιστον ένα εικοσιτετράωρο πριν, στο κτηνιατρικό προσωπικό του μεθοριακού σταθμού επιθεωρήσεως, την άφιξη της  πρώτης ύλης καθώς και πληροφορίες που αφορούν την ποσότητα, την καταγωγή και τον προορισμό του προϊόντος- γ) από τον τόπο αφίξεως στο έδαφος της Κοινότητας, η πρώτη ύλη πρέπει να μεταφέρεται απ' ευθείας και χωρίς να ανοιχθεί μέσα σε εμπορευματοκιβώτια ή μεταφορικά μέσα στεγανά και δεόντως σφραγισμένα προς τη μεταποιητική μονάδα προορισμού που έχει εγκριθεί  από τις αρμόδιες εθνικές αρχές και βρίσκεται υπό συνεχή κτηνιατρικό έλεγχο- δ) από τη στιγμή της άφιξης στο έδαφος της Κοινότητας και πριν από την αποστολή της πρώτης ύλης προς την εγκεκριμένη μεταποιητική μονάδα, πρέπει προηγουμένως να αποστέλλεται στον τοπικό επίσημο κτηνίατρο σχετική γνωστοποίηση το συντομότερο δυνατόν- ε) κατά τη διάρκεια της παρασκευής, η πρώτη ύλη πρέπει να αποστειρώνεται μέσα σε ερμητικά σφραγισμένο δοχείο έτσι ώστε να επιτυγχάνεται ελάχιστη τιμή Fc ίση με 3, ή να υποβάλλεται σε θερμική επεξεργασία κέντρου μάζης τουλάχιστον 80o C- το τελικό προϊόν  πρέπει να υποβληθεί σε κτηνιατρικό έλεγχο προκειμένου να διασφαλίζεται ότι όντως επιτεύχθηκε η τιμή αυτή- στ) τα οχήματα και εμπορευματοκιβώτια και κάθε άλλο μεταφορικό μέσο που αναφέρονται στο στοιχείο γ) καθώς και κάθε είδους εξοπλισμός και εργαλεία που ήλθαν σε επαφή με την πρώτη ύλη πριν την αποστείρωση πρέπει να καθαρίζονται και απολυμαίνονται, ενώ τα  υλικά συσκευασίας πρέπει να καταστρέφονται μέσα σε αποτεφρωτή.  4. Η άδεια που αναφέρεται στην παράγραφο 1 πρέπει να κοινοποιείται τις αρμόδιες αρχές των κρατών μελών μέσω των οποίων γίνεται η διαμετακόμιση της πρώτης ύλης.  Άρθρο 4  Η παρούσα απόφαση επανεξετάζεται συναρτήσει της εξέλιξης των υγειονομικών όρων στο εσωτερικό της Κοινότητας και στα εδάφη της Νότιας Αμερικής από τα οποία επιτρέπονται οι εισαγωγές.  Άρθρο 5  Η παρούσα απόφαση εφαρμόζεται από την εξηκοστή ημέρα μετά την κοινοποίησή της στα κράτη μέλη.  Εντούτοις, το άρθρο 2 παράγραφος 2 εφαρμόζεται από την 1η Οκτωβρίου 1993.  Άρθρο 6  1. α) Οι αποφάσεις 85/220/ΕΟΚ, 86/191/ΕΟΚ, 86/192/ΕΟΚ, 86/195/ΕΟΚ, 90/58/ΕΟΚ και 92/215/ΕΟΚ, εξαιρουμένων των διατάξεων που αφορούν τις συνθήκες εισαγωγής νωπών κρεάτων προοριζομένων για την παρασκευή ζωοτροφών για ζώα συντροφιάς, καταργούνται  από την εξηκοστή ημέρα μετά την κοινοποίηση της παρούσας απόφασης στα κράτη μέλη.  β) Τα κράτη μέλη επιτρέπουν την εισαγωγή νωπών κρεάτων που προορίζονται για κατανάλωση από τον άνθρωπο, τα οποία παράγονται και πιστοποιούνται σύμφωνα με τις διατάξεις των αποφάσεων 85/220/ΕΟΚ, 86/191/ΕΟΚ, 86/192/ΕΟΚ, 86/195/ΕΟΚ, 90/58/ΕΟΚ και  92/215/ΕΟΚ κατά τη διάρκεια του δεκαπενθημέρου που έπεται της ημερομηνίας που αναφέρεται στο στοιχείο α).  2. α) Οι αποφάσεις 85/220/ΕΟΚ, 86/191/ΕΟΚ, 86/192/ΕΟΚ, 86/195/ΕΟΚ, 90/58/ΕΟΚ και 92/215/ΕΟΚ όσον αφορά τις συνθήκες εισαγωγής νωπών κρεάτων που προορίζονται για την παρασκευή ζωοτροφών για ζώα συντροφιάς καταργούνται την 1η Οκτωβρίου 1993.  β) Τα κράτη μέλη επιτρέπουν την εισαγωγή νωπών κρεάτων που προορίζονται για την παρασκευή ζωοτροφών για ζώα συντροφιάς τα οποία παράγονται και πιστοποιούνται σύμφωνα με τις διατάξεις των αποφάσεων 85/220/ΕΟΚ, 86/191/ΕΟΚ, 86/192/ΕΟΚ, 86/195/ΕΟΚ,  90/58/ΕΟΚ και 92/215/ΕΟΚ κατά τη διάρκεια του δεκαπενθημέρου που έπεται της ημερομηνίας που αναφέρεται στο στοιχείο α).  Άρθρο 7  Η παρούσα απόφαση απευθύνεται στα κράτη μέλη.  Βρυξέλλες, 10 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 173 της 27. 6. 1992, σ. 13.  (3) ΕΕ αριθ. L 102 της 12. 4. 1985, σ. 53.  (4) ΕΕ αριθ. L 140 της 27. 5. 1986, σ. 32.  (5) ΕΕ αριθ. L 140 της 27. 5. 1986, σ. 42.  (6) ΕΕ αριθ. L 142 της 28. 5. 1986, σ. 51.  (7) ΕΕ αριθ. L 40 της 14. 2. 1990, σ. 15.  (8) ΕΕ αριθ. L 104 της 22. 4. 1992, σ. 63.  (9) ΕΕ αριθ. L 62 της 15. 3. 1993, σ. 49.  (10) ΕΕ αριθ. L 8 της 11. 1. 1989, σ. 17.  (11) ΕΕ αριθ. 121 της 29. 7. 1964, σ. 2012/64.    ΠΑΡΑΡΤΗΜΑ I   ΠΕΡΙΓΡΑΦΗ ΤΩΝ ΕΔΑΦΩΝ ΤΗΣ ΝΟΤΙΑΣ ΑΜΕΡΙΚΗΣ ΓΙΑ ΤΟΥΣ ΣΚΟΠΟΥΣ ΤΗΣ ΚΤΗΝΙΑΤΡΙΚΗΣ ΠΙΣΤΟΠΟΙΗΣΗΣ ΤΗΣ ΥΓΕΙΑΣ ΤΩΝ ΖΩΩΝ    /* ΠΙΝΑΚΕΣ: δείτε Ε.Ε. */  ΠΑΡΑΡΤΗΜΑ II  Εκδοχή αριθ. 01/93 ΥΓΕΙΟΝΟΜΙΚΟΙ ΟΡΟΙ ΑΠΑΙΤΟΥΜΕΝΟΙ ΓΙΑ ΤΗΝ ΚΡΑΤΙΚΗ ΠΙΣΤΟΠΟΙΗΣΗ (1)    /* ΠΙΝΑΚΕΣ: δείτε Ε.Ε. */ (1) Τα γράμματα (Α, Β, Γ, Δ, Ε, ΣΤ) που εμφαίνονται στους πίνακες αντιστοιχούν στα υποδείγματα ειδικών υγειονομικών εγγυήσεων οι οποίες περιγράφονται στο παράρτημα ΙΙΙ μέρος 2 της απόφασης 93/402/ΕΟΚ και οι οποίες πρέπει να συνοδεύουν έκαστο  των προϊόντων σύμφωνα με το άρθρο 2 της εν λόγω απόφασης.  (*) ΑΚ: Ανθρώπινη κατανάλωση  ΠΚ: Προϊόντα με βάση το κρέας   1 = καρδιές   2 = συκώτια   3 = μασητήριοι μύες όπως περιγράφονται στο άρθρο 1 στοιχείο γ) της απόφασης 93/402/ΕΟΚ   4 = γλώσσες  ΠΒ: Προορίζονται για τη βιομηχανία τροφίμων για ζώα συντροφιάς    ΠΑΡΑΡΤΗΜΑ III   ΜΕΡΟΣ 1   ΓΕΝΙΚΟ ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  Χώρα προορισμού:   Αριθμός αναφοράς του πιστοποιητικού καταλληλότητας (1):   Εξαγωγός χώρα: Κωδικός εδάφους:   Υπουργείο:   Υπηρεσία:   Άλλες πληροφορίες:   (προαιρετικώς) Ι. Στοιχεία αναγνώρισης των κρεάτων Κρέας:   (αναφέρεται το ζωικό είδος) Είδος των τεμαχίων:   Είδος συσκευασίας:   Αριθμός τεμαχίων ή μονάδων συσκευασίας:   Βάρος καθαρό:   ΙΙ. Προέλευση κρεάτων Διευθύνσεις και αριθμοί κτηνιατρικής έγκρισης των εγκεκριμένων μονάδων σφαγείων (2):     Διευθύνσεις και αριθμοί κτηνιατρικής έγκρισης των εγκεκριμένων μονάδων τεμαχισμού (2):    Διευθύνσεις και αριθμοί κτηνιατρικής έγκρισης των εγκεκριμένων ψυκτικών εγκαταστάσεων (2):    ΙΙΙ. Προορισμός των κρεάτων Τα κρέατα αποστέλλονται από:   (τόπος αποστολής) στην:   (χώρα προορισμού) με το ακόλουθο μεταφορικό μέσο (3):   Όνομα και διεύθυνση του αποστολέα:    Όνομα και διεύθυνση του παραλήπτη:     ΜΕΡΟΣ 2  Υπόδειγμα Α IV. Υγειονομική βεβαίωση Ο κάτωθι υπογεγραμμένος επίσημος κτηνίατρος πιστοποιώ ότι:  1. τα περιγραφόμενα νωπά κρέατα βοοειδών χωρίς κόκαλο (4) προέρχονται:  - από ζώα τα οποία έχουν παραμείνει στο έδαφος που περιγράφεται στη διατύπωση του παραρτήματος Ι της απόφασης 93/402/ΕΟΚ της Επιτροπής, με τον κωδικό . . . ., επί τρεις τουλάχιστον μήνες πριν από τη σφαγή τους ή εκ γενετής, εφόσον πρόκειται για ζώα  ηλικίας μικρότερης των τριών μηνών,  - από ζώα τα οποία κατά το διάστημα αυτό παρέμεναν σε ζώνη όπου εφαρμόζονται τακτικά τα προγράμματα εμβολιασμού των βοοειδών κατά του αφθώδους πυρετού τα οποία και ελέγχονται επισήμως,  - από ζώα προερχόμενα από εκμετάλλευση στην οποία δεν έχουν υποβληθεί επισήμως περιορισμοί για λόγους που αφορούν την υγεία των ζώων, όπου καμία περίπτωση αφθώδους πυρετού δεν εκδηλώθηκε μέσα στις 60 πριν από την αναχώρησή τους ημέρες και όπου, σε  ακτίνα 25 χιλιομέτρων, δεν έχει εμφανισθεί κρούσμα αφθώδους πυρετού μέσα στις τελευταίες 30 ημέρες,  - από ζώα τα οποία παρέμειναν στις εκμεταλλεύσεις καταγωγής επί 40 τουλάχιστον ημέρες πριν από την αναχώρηση και τα οποία μεταφέρθηκαν απευθείας, χωρίς να περάσουν από την αγορά, στο υπόψην εγκεκριμένο σφαγείο χωρίς να έλθουν σε επαφή με ζώα των οποίων  το κρέας δεν πληροί τους όρους που απαιτούνται για εξαγωγή προς την Κοινότητα- εάν η μετακίνησή τους γίνεται με μεταφορικό μέσο, το τελευταίο αυτό καθαρίστηκε και απολυμάνθηκε πριν από την φόρτωση,  - από ζώα τα οποία υποβλήθηκαν στην πρώτη σφαγή σε υγειονομική επιθεώρηση την προβλεπόμενη στο κεφάλαιο VI του παραρτήματος Ι της οδηγίας 64/433/ΕΟΚ και η οποία πραγματοποιήθηκε στο σφαγείο μέσα στις 24 προ της σφαγής ώρες- τα ζώα αυτά υποβλήθηκαν,  κυρίως, και σε εξέταση του στόματος και των οπλών, εξέταση από την οποία κανένα σύπτωμα αφθώδους πυρετού δεν διαπιστώθηκε.  2. Τα νωπά κρέατα χωρίς κόκαλο προέρχονται από εγκατάσταση ή εγκαταστάσεις όπου μετά από εμφάνιση κρούσματος αφθώδους πυρετού, η προετοιμασία των κρεάτων που προορίζονται για εξαγωγή προς την Κοινότητα περιλαμβάνει, μετά από σφαγή όλων των ζώων της  εγκατάστασης, απομάκρυνση όλων των κρεάτων, πλήρη καθαρισμό και απολύμανση υπό τον έλεγχο επίσημου κτηνιάτρου.  3. Τα νωπά κρέατα χωρίς κόκαλο προέρχονται από σφάγια:  i) τα οποία έχουν υποστεί ωρίμανση σε θερμοκρασία περιβάλλοντος υψηλότερη των + 2 o C επί 24 τουλάχιστον ώρες πριν από την αφαίρεση των οστών και ii) στα οποία, μετά την ωρίμανση και πριν την αφαίρεση των οστών, η τιμή pH που μετρήθηκε ηλεκτρονικώς στο μέσο του επιμήκους ραχιαίου μυός ήταν μικρότερη από 6,0 σε κάθε περίπτωση.  4. Ημερομηνία σφαγής των ζώων: (5).  5.   Έγινε , στις (τόπος) (ημερομηνία)  Σφραγίδα (6)  (υπογραφή του επισήμου κτηνιάτρου) (2)  (Όνομα με κεφαλαία τίτλος και ιδιότητα του υπογράφοντος) Υπόδειγμα Β IV. Υγειονομική βεβαίωση Ο κάτωθι υπογεγραμμένος επίσημος κτηνίατρος πιστοποιώ ότι:  1. τα περιγραφόμενα νωπά κρέατα προέρχονται:  - από ζώα τα οποία γεννήθηκαν, εξετράφησαν και εσφάγησαν στο έδαφος που περιγράφεται στο παράρτημα Ι της απόφασης 93/402/ΕΟΚ της Επιτροπής, με τον κωδικό . . . ., εκδοχή αριθ. . . . .,  - από ζώα τα οποία κατά το διάστημα αυτό παρέμεναν σε ζώνη όπου εφαρμόζονται τακτικά τα προγράμματα εμβολιασμού των βοοειδών κατά του αφθώδους πυρετού τα οποία και ελέγχονται επισήμως,  - από ζώα προερχόμενα από εκμετάλλευση όπου καμία περίπτωση αφθώδους πυρετού δεν εκδηλώθηκε μέσα στις 30 πριν από την αναχώρησή τους ημέρες και όπου, σε ακτίνα 10 χιλιομέτρων, δεν έχει εμφανισθεί κρούσμα αφθώδους πυρετού μέσα στις τελευταίες 30 ημέρες,   - από ζώα τα οποία μεταφέρθηκαν από τις εκμεταλλεύσεις καταγωγής στο υπόψην εγκεκριμένο σφαγείο χωρίς να έλθουν σε επαφή με ζώα των οποίων το κρέας δεν πληροί τους όρους που απαιτούνται για εξαγωγή προς την Κοινότητα- εάν η μετακίνησή τους γίνεται με  μεταφορικό μέσο, το τελευταίο αυτό καθαρίστηκε και απολυμάνθηκε πριν από τη φόρτωση,  - από ζώα τα οποία υποβλήθηκαν σε υγειονομική επιθεώρηση προ της σφαγής, όπως προβλέπεται στην οδηγία 64/433/ΕΟΚ, και η οποία πραγματοποιήθηκε στο σφαγείο μέσα στις 24 προ της σφαγής ώρες και στα οποία δεν διαπιστώθηκε κανένα σύμπτωμα,  - στην περίπτωση νωπών κρεάτων αιγοπροβάτων, από ζώα μη προερχόμενα από εκμετάλλευση στην οποία επιβλήθηκαν απαγορευτικά μέτρα για υγειονομικούς λόγους επειδή μέσα στις έξι προηγούμενες εβδομάδες είχε εκδηλωθεί κρούσμα βρουκέλλωσης των αιγοπροβάτων.  2. Τα νωπά κρέατα προέρχονται από εγκατάσταση ή εγκαταστάσεις όπου μετά από εμφάνιση κρούσματος αφθώδους πυρετού, η προετοιμασία των κρεάτων που προορίζονται για εξαγωγή προς την Κοινότητα περιλαμβάνει, μετά από σφαγή όλων των ζώων της εγκατάστασης,  απομάκρυνση όλων των κρεάτων, πλήρη καθαρισμό και απολύμανση υπό τον έλεγχο επίσημου κτηνιάτρου.  3. Ημερομηνία σφαγής των ζώων (7).  Έγινε , στις Σφραγίδα (8)  (Υπογραφή του επισήμου κτηνιάτρου)  (Όνομα με κεφαλαία τίτλος και ιδιότητα του υπογράφοντος) Υπόδειγμα Γ IV. Υγειονομική βεβαίωση Ο κάτωθι υπογεγραμμένος επίσημος κτηνίατρος πιστοποιώ ότι:  1. τα περιγραφόμενα νωπά κρέατα (9) (10) αιγοπροβάτων χωρίς κόκαλα προέρχονται:  - από ζώα τα οποία έχουν παραμείνει στο έδαφος που περιγράφεται στο παράρτημα της απόφασης 93/402/ΕΟΚ της Επιτροπής, με τον κωδικό . . . ., εκδοχή αριθ. . . . ., επί τρεις τουλάχιστον μήνες πριν από τη σφαγή τους ή εκ γενετής εφόσον πρόκειται για ζώα  ηλικίας μικρότερης των τριών μηνών,  - από ζώα τα οποία κατά το διάστημα αυτό παρέμεναν σε ζώνη όπου εφαρμόζονται τακτικά τα προγράμματα εμβολιασμού των βοοειδών κατά του αφθώδους πυρετού τα οποία και ελέγχονται επισήμως,  - από ζώα προερχόμενα από εκμετάλλευση που δεν υπόκεινται σε επίσημους περιορισμούς για λόγους που αφορούν την υγεία των ζώων, όπου καμία περίπτωση αφθώδους πυρετού δεν εκδηλώθηκε μέσα στις 120 πριν από την αναχώρησή τους ημέρες και όπου, σε ακτίνα 50  χιλιομέτρων, δεν έχει εμφανισθεί κρούσμα αφθώδους πυρετού μέσα στις τελευταίες 60 ημέρες,  - από ζώα τα οποία παρέμειναν στις εκμεταλλεύσεις καταγωγής επί 40 τουλάχιστον ημέρες πριν από την αναχώρηση και τα οποία μεταφέρθηκαν απευθείας, χωρίς να περάσουν από την αγορά, από τις εκμεταλλεύσεις καταγωγής στο υπόψην εγκεκριμένο σφαγείο χωρίς να  έλθουν σε επαφή με ζώα των οποίων το κρέας δεν πληροί τους όρους που απαιτούνται για εξαγωγή προς την Κοινότητα- εάν η μετακίνησή τους γίνεται με μεταφορικό μέσο, το τελευταίο αυτό καθαρίστηκε και απολυμάνθηκε πριν από τη φόρτωση,  - από ζώα τα οποία υποβλήθηκαν σε υγειονομική επιθεώρηση προ της σφαγής, η οποία προβλέπεται στο κεφάλαιο VI του παραρτήματος Ι της οδηγίας 64/433/ΕΟΚ και η οποία πραγματοποιήθηκε στο σφαγείο μέσα στις 24 προ της σφαγής ώρες- τα ζώα αυτά υποβλήθηκαν  κυρίως και σε εξέταση του στόματος και των οπλών, εξέταση από την οποία κανένα σύμπτωμα αφθώδους πυρετού δεν διαπιστώθηκε,  - από ζώα μη προερχόμενα από εκμετάλλευση στην οποία επιβλήθηκαν απαγορευτικά μέτρα για υγειονομικούς λόγους επειδή μέσα στις έξι προηγούμενες εβδομάδες είχε εκδηλωθεί κρούσμα βρουκέλλωσης των αιγοπροβάτων.  2. Τα νωπά κρέατα προέρχονται από εγκατάσταση ή εγκαταστάσεις όπου μετά από εμφάνιση κρούσματος αφθώδους πυρετού, η προετοιμασία των κρεάτων που προορίζονται για εξαγωγή προς την Κοινότητα περιλαμβάνει, μετά από σφαγή όλων των ζώων της εγκατάστασης,  απομάκρυνση όλων των κρεάτων, πλήρη καθαρισμό και απολύμανση υπό τον έλεγχο επίσημου κτηνιάτρου.  3. Τα νωπά κρέατα χωρίς κόκαλο προέρχονται από σφάγια:  i) που έχουν υποστεί ωρίμανση σε θερμοκρασία περιβάλλοντος άνω των + 2 o C επί τουλάχιστον 24 ώρες πριν από την αφαίρεση των κοκάλων και ii) στα οποία, μετά την ωρίμανση και πριν αφαιρεθούν τα κόκαλα, η αξία pH που μετρήθηκε ηλεκτρονικώς στο μέτρο του μυός lonsissimus dorsi, ήταν τουλάχιστον 6,0 σε κάθε περίπτωση.  4. Ημερομηνία σφαγής των ζώων: (11) 5.   Έγινε , στις Σφραγίδα (12)  (υπογραφή του επίσημου κτηνιάτρου)  (Όνομα με κεφαλαία τίτλος και ιδιότητα του υπογράφοντος) Υπόδειγμα Δ IV. Υγειονομική πιστοποίηση Ο κάτωθι υπογεγραμμένος επίσημος κτηνίατρος πιστοποιώ ότι τα νωπά κρέατα που περιγράφονται ανωτέρω προέρχονται από ζώα τα οποία παρέμειναν στο έδαφος που περιγράφεται στο παράρτημα Ι της απόφασης 93/402/ΕΟΚ της Επιτροπής με τον κωδικό . . . . . .,  εκδοχή αριθ. . . . . . ., επί τρεις τουλάχιστον μήνες προ της σφαγής, ή εκ γενετής εφόσον πρόκειται για ζώα ηλικίας κάτω των τριών μηνών.  Ημερομηνία σφαγής των ζώων (13).  Έγινε , στις Σφραγίδα (14)  (υπογραφή του επίσημου κτηνιάτρου)  (Όνομα με κεφαλαία τίτλος και ιδιότητα του υπογράφοντος) Υπόδειγμα Ε IV. Υγειονομική πιστοποίηση Ο κάτωθι υπογεγραμμένος επίσημος κτηνίατρος πιστοποιώ ότι:  1. Τα περιγραφόμενα εντόσθια (15) προέρχονται:  - από ζώα τα οποία έχουν παραμείνει στο έδαφος που περιγράφεται στη διατύπωση παραρτήματος Ι της απόφασης 93/402/ΕΟΚ της Επιτροπής, με τον κωδικό . . . ., εκδοχή αριθ. . . . ., επί τρεις τουλάχιστον μήνες πριν από τη σφαγή τους ή εκ γενετής εφόσον  πρόκειται για ζώα ηλικίας μικρότερης των τριών μηνών,  - από ζώα τα οποία κατά το διάστημα αυτό παρέμεναν σε ζώνη όπου εφαρμόζονται τακτικά τα προγράμματα εμβολιασμού των βοοειδών κατά του αφθώδους πυρετού τα οποία και ελέγχονται επισήμως,  - από ζώα προερχόμενα από εκμετάλλευση στην οποία δεν έχουν υποβληθεί επισήμως περιορισμοί για λόγους που αφορούν την υγεία των ζώων, όπου καμία περίπτωση αφθώδους πυρετού δεν εκδηλώθηκε μέσα στις 60 πριν από την αναχώρησή τους ημέρες και όπου, σε  ακτίνα 25 χιλιομέτρων, δεν έχει εμφανισθεί κρούσμα αφθώδους πυρετού μέσα στις τελευταίες 30 ημέρες,  - από ζώα τα οποία παρέμειναν στις εκμεταλλεύσεις καταγωγής επί 40 τουλάχιστον ημέρες πριν από την αναχώρηση και τα οποία μεταφέρθηκαν απευθείας, χωρίς να περάσουν από την αγορά, στο υπόψην εγκεκριμένο σφαγείο χωρίς να έλθουν σε επαφή με ζώα των οποίων  το κρέας δεν πληροί τους όρους που απαιτούνται για εξαγωγή προς την Κοινότητα- εάν η μετακίνησή τους γίνεται με μεταφορικό μέσο, το τελευταίο αυτό καθαρίστηκε και απολυμάνθηκε πριν από τη φόρτωση,  - από ζώα τα οποία υποβλήθηκαν σε υγειονομική επιθεώρηση την προβλεπόμενη στο κεφάλαιο VI του παραρτήματος Ι της οδηγίας 64/433/ΕΟΚ και η οποία πραγματοποιήθηκε στο σφαγείο μέσα στις 24 προ της σφαγής ώρες- τα ζώα αυτά υποβλήθηκαν κυρίως και σε εξέταση  του στόματος και των οπλών, εξέταση από την οποία κανένα σύπτωμα αφθώδους πυρετού δεν διαπιστώθηκε,  - στην περίπτωση νωπών κρεάτων αιγοπροβάτων, από ζώα μη προερχόμενα από εκμετάλλευση στην οποία επιβλήθηκαν απαγορευτικά μέτρα για υγειονομικούς λόγους επειδή μέσα στις έξι προηγούμενες εβδομάδες είχε εκδηλωθεί κρούσμα βρουκέλλωσης των αιγοπροβάτων.  2. Τα νωπά κρέατα χωρίς κόκαλο προέρχονται από εγκατάσταση ή εγκαταστάσεις όπου, μετά από εμφάνιση κρούσματος αφθώδους πυρετού, η προετοιμασία των κρεάτων που προορίζονται για εξαγωγή προς την Κοινότητα περιλαμβάνει, μετά από σφαγή όλων των ζώων της  εγκατάστασης, απομάκρυνση όλων των κρεάτων, πλήρη καθαρισμό και απολύμανση της εγκατάστασης υπό τον έλεγχο επίσημου κτηνιάτρου.  3. Τα περιγραφόμενα εντόσθια έχουν υποστεί ωρίμανση σε θερμοκρασία περιβάλλοντος μεγαλύτερη των 2 o C επί τρεις τουλάχιστον ώρες ή, εάν πρόκειται για μασητήριους μύες, επί 24 τουλάχιστον ώρες.  4. Ημερομηνία σφαγής των ζώων: (16) 5.   Έγινε , στις Σφραγίδα (17)  (υπογραφή του επίσημου κτηνιάτρου)  (Όνομα με κεφαλαία τίτλος και ιδιότητα του υπογράφοντος) Υπόδειγμα ΣΤ IV. Υγειονομική πιστοποίηση Ο κάτωθι υπογεγραμμένος επίσημος κτηνίατρος πιστοποιώ ότι:  1. Τα περιγραφόμενα εντόσθια (18) προέρχονται:  - από ζώα τα οποία έχουν παραμείνει προς μεταποίηση στο έδαφος που περιγράφεται στη διατύπωση του παραρτήματος Ι της απόφασης 93/402/ΕΟΚ της Επιτροπής, με τον κωδικό . . . ., εκδοχή αριθ. . . . ., επί τρεις τουλάχιστον μήνες πριν από τη σφαγή τους ή εκ  γενετής εφόσον πρόκειται για ζώα ηλικίας μικρότερης των τριών μηνών,  - από ζώα τα οποία κατά το διάστημα αυτό παρέμεναν σε ζώνη όπου εφαρμόζονται τακτικά τα προγράμματα εμβολιασμού των βοοειδών κατά του αφθώδους πυρετού τα οποία και ελέγχονται επισήμως,  - από ζώα προερχόμενα από εκμετάλλευση στην οποία δεν έχουν υποβληθεί επισήμως περιορισμοί για λόγους που αφορούν την υγεία των ζώων, όπου καμία περίπτωση αφθώδους πυρετού δεν εκδηλώθηκε μέσα στις 60 πριν από την αναχώρησή τους ημέρες και όπου, σε  ακτίνα 25 χιλιομέτρων, δεν έχει εμφανισθεί κρούσμα αφθώδους πυρετού μέσα στις τελευταίες 30 ημέρες,  - από ζώα τα οποία υποβλήθηκαν στην πρώτη σφαγή σε υγειονομική επιθεώρηση την προβλεπόμενη στο κεφάλαιο VI του παραρτήματος Ι της οδηγίας 64/433/ΕΟΚ και η οποία πραγματοποιήθηκε στο σφαγείο μέσα στις 24 προ της σφαγής ώρες- τα ζώα αυτά υποβλήθηκαν στην  προ τη σφαγή υγειονομική επιθεώρηση, την προβλεπόμενη στο κεφάλαιο VI του παραρτήματος Ι της οδηγίας 64/433/ΕΟΚ, και η οποία πραγματοποιήθηκε στο σφαγείο μέσα σε 24 προ της σφαγής ώρες- τα ζώα αυτά υποβλήθηκαν κυρίως και σε εξέταση του στόματος και των  οπλών, εξέταση από την οποία κανένα σύπτωμα αφθώδους πυρετού δεν διαπιστώθηκε.  2. Τα νωπά κρέατα χωρίς κόκαλο προέρχονται από εγκατάσταση ή εγκαταστάσεις όπου, μετά από εμφάνιση κρούσματος αφθώδους πυρετού, η προετοιμασία των κρεάτων που προορίζονται για εξαγωγή προς την Κοινότητα περιλαμβάνει, μετά από σφαγή όλων των ζώων της  εγκατάστασης, απομάκρυνση όλων των κρεάτων, πλήρη καθαρισμό και απολύμανση της εγκατάστασης υπό τον έλεγχο επίσημου κτηνιάτρου.  3. Τα περιγραφόμενα εντόσθια:  - έχουν υποστεί ωρίμανση σε θερμοκρασία περιβάλλοντος μεγαλύτερη των 2 o C επί τρεις τουλάχιστον ώρες ή - εάν πρόκειται για μασητήριους μύες, επί 24 τουλάχιστον ώρες.  4. Ημερομηνία σφαγής των ζώων: (19) 5.   Έγινε  , στις  Σφραγίδα (20)  (υπογραφή του επίσημου κτηνιάτρου)  (Όνομα με κεφαλαία τίτλος και ιδιότητα του υπογράφοντος) (1) Προαιρετικώς.  (2) Προαιρετικώς όταν η χώρα προορισμού επιτρέπει την εισαγωγή νωπών κρεάτων για χρήσεις άλλες πλην της διατροφής του ανθρώπου, σε εφαρμογή του άρθρου 19 στοιχείο α) της οδηγίας 72/462/ΕΟΚ του Συμβουλίου.  (3) Για τα εμπορευματοκιβώτια, ο αριθμός κυκλοφορίας- για τα αεροπλάνα, ο αριθμός πτήσεως- για τα πλοία, το όνομα του πλοίου.  (4) Νωπά κρέατα χωρίς κόκαλο: τα κρέατα που ανταποκρίνονται στον ορισμό του άρθρου 1 της απόφασης 93/402/ΕΟΚ της Επιτροπής.  (5) Τα κράτη μέλη δεν επιτρέπουν τις εισαγωγές κρεάτων που προέρχονται από ζώα που εσφάγησαν προ της ημερομηνίας ενσωμάτωσης στο παράρτημα Ι του εδάφους αναφοράς ή κατά τη διάρκεια περιόδου κατά την οποία η Επιτροπή των Ευρωπαϊκών Κοινοτήτων είχε λάβει  περιοριστικά μέτρα.  (6) Η υπογραφή και η σφραγίδα πρέπει να έχουν διαφορετικό χρώμα από εκείνο των τυπογραφικών χαρακτήρων.  (7) Τα κράτη μέλη δεν επιτρέπουν τις εισαγωγές κρεάτων που προέρχονται από ζώα που εσφάγησαν προ της ημερομηνίας ενσωμάτωσης στο παράρτημα Ι του εδάφους αναφοράς ή κατά τη διάρκεια περιόδου κατά την οποία η Επιτροπή των Ευρωπαϊκών Κοινοτήτων είχε λάβει  περιοριστικά μέτρα.  (8) Η υπογραφή και η σφραγίδα πρέπει να έχουν διαφορετικό χρώμα από εκείνο των τυπογραφικών χαρακτήρων.  (9) Νωπά κρέατα χωρίς κόκαλο: τα κρέατα που ανταποκρίνονται στον ορισμό που δίδεται στο άρθρο 1 της απόφασης 93/402/ΕΟΚ της Επιτροπής.  (10) Τα κρέατα δεν μπορούν να εισαχθούν στο έδαφος της Κοινότητας κατά τις 21 ημέρες μετά την ημερομηνία σφαγής των ζώων.  (11) Τα κράτη μέλη δεν επιτρέπουν τις εισαγωγές κρεάτων που προέρχονται από ζώα που εσφάγησαν προ της ημερομηνίας ενσωμάτωσης στο παράρτημα Ι του εδάφους αναφοράς ή κατά τη διάρκεια περιόδου κατά την οποία η Επιτροπή των Ευρωπαϊκών Κοινοτήτων είχε λάβει  περιοριστικά μέτρα.  (12) Η υπογραφή και η σφραγίδα πρέπει να έχουν διαφορετικό χρώμα από εκείνο των τυπογραφικών χαρακτήρων.  (13) Τα κράτη μέλη δεν επιτρέπουν τις εισαγωγές κρεάτων που προέρχονται από ζώα που εσφάγησαν προ της ημερομηνίας ενσωμάτωσης στο παράρτημα Ι του εδάφους αναφοράς ή κατά τη διάρκεια περιόδου κατά την οποία η Επιτροπή των Ευρωπαϊκών Κοινοτήτων είχε λάβει  περιοριστικά μέτρα.  (14) Η υπογραφή και η σφραγίδα πρέπει να έχουν διαφορετικό χρώμα από εκείνο των τυπογραφικών χαρακτήρων.  (15) Μπορούν να εισάγονται μόνον τα εντόσθια τα οποία προορίζονται για την παρασκευή προϊόντων με βάση το κρέας που έχουν υποβληθεί σε θερμική επεξεργασία, όπως αναφέρεται στο άρθρο 3 της απόφασης 93/402/ΕΟΚ.  (16) Τα κράτη μέλη δεν επιτρέπουν τις εισαγωγές κρεάτων που προέρχονται από ζώα που εσφάγησαν προ της ημερομηνίας ενσωμάτωσης στο παράρτημα Ι του εδάφους αναφοράς ή κατά τη διάρκεια περιόδου κατά την οποία η Επιτροπή των Ευρωπαϊκών Κοινοτήτων είχε λάβει  περιοριστικά μέτρα.  (17) Η υπογραφή και η σφραγίδα πρέπει να έχουν διαφορετικό χρώμα από εκείνο των τυπογραφικών χαρακτήρων.  (18) Μπορούν μόνο να εισάγονται τα παρακάτω εντόσθια ζώων του βοείου είδους, τα οποία προορίζονται αποκλειστικά για την παραγωγή ζωοτροφών για κατοικίδια ζώα: συκώτια από τα οποία αφαιρέθηκαν τα λεμφογάγγλια, ο συνδετικός ιστός και το προσκολλημένο  λίπος, μασητήριοι μύες ολόκληροι και χαραγμένοι σύμφωνα με την παράγραφο 41 στοιχείο β) κεφάλαιο VII του παραρτήματος Ι της οδηγίας 64/433/ΕΟΚ και από τους οποίους έχουν αφαιρεθεί τα λεμφογάγγλια, ο συνδετικός ιστός και το προσκολλημένο λίπος. Μπορούν  επίσης να εισάγονται καθαρισμένα πνευμόνια από τα οποία έχουν αφαιρεθεί η τραχεία, οι μεγάλοι βρόγχοι και τα μεσοπνευμόνια γάγγλια, καθώς και άλλα εντόσθια χωρίς κόκαλο και χόνδρο από τα οποία αφαιρέθηκαν τα λεμφογάγγλια, ο συνδετικός ιστός, το  προσκολλημένο λίπος και η βλέννα. Οι εν λόγω εισαγωγές επιτρέπονται μόνον όταν υπόκεινται στο σύστημα διεκπεραίωσης ή/και τους ελέγχους και κατεργασίες που προβλέπονται από την απόφαση 93/402/ΕΟΚ της Επιτροπής.  (19) Τα κράτη μέλη δεν επιτρέπουν τις εισαγωγές κρεάτων που προέρχονται από ζώα που εσφάγησαν προ της ημερομηνίας ενσωμάτωσης στο παράρτημα Ι του εδάφους αναφοράς ή κατά τη διάρκεια περιόδου κατά την οποία η Επιτροπή των Ευρωπαϊκών Κοινοτήτων είχε λάβει  περιοριστικά μέτρα.  (20) Η υπογραφή και η σφραγίδα πρέπει να έχουν διαφορετικό χρώμα από εκείνο των τυπογραφικών χαρακτήρων.